text: Direkte sommerfly Billund-Bornholm 
  27 oktober 2014 kl. 10.41
  Der bliver direkte forbindelse mellem Billund og Bornholm næste sommer, hvor Danish Air Transport i Vamdrup sætter sine fly ind på ruten.
  - Vi har haft stor efterspørgsel efter en direkte forbindelse mellem Jylland og Bornholm. Derfor afholdte vi en afstemning blandt vores 20.000 facebook-fans, og her var opbakningen størst til en rute mellem Billund og Bornholm, fortæller Jesper Rungholm, CEO i Danish Air Transport, der ståt bag Bornholmerflyet.dk
  Den nye rute er i luften fra den 18. juni til den 23. august 2015. Der flyves en returflyvning torsdag og søndag sidst på dagen. Der er muligt at booke billetter fra i dag.
  - Vi havde ekstra kapacitet i sommermånederne, så hvorfor ikke lytte til vores kunder og være med til at sende flere turister til Bornholm. Ruten vil både blive betjent af en ATR 72 med plads til 66 passagerer og en ATR 42 med plads til 46 passagerer, siger Jesper Rungholm.
  